b'\n_START_ARTICLE_\nCerkev svetega Mihaela, Berg am Laim\n_START_SECTION_\nZgodovina gradnje\n_START_PARAGRAPH_\n8. maja 1693 je volilni knez Josef Clemens ustanovil Bratov\xc5\xa1\xc4\x8dino svetega Mihaela. \xc4\x8ca\xc5\xa1\xc4\x8denje svetega Mihaela je igralo ne le za hi\xc5\xa1o Wittelsbach in njihovo politiko pomembno vlogo, ampak tudi za prebivalstvo v obdobju pred razsvetljenstvom. Terorizem vojn, zgodnje umiranje \xc5\xbeensk ob rojstvu otroka, nerazlo\xc5\xbeljive bolezni, nepredvidljive oblasti so bile dobesedno strahovi pekla, ki so mu\xc4\x8dili ljudi. V liku svetega Mihaela so ljudje na\xc5\xa1li pomo\xc4\x8d. Bratstvo je v svojem vrhuncu imelo do 100.000 \xc4\x8dlanov in pribli\xc5\xbeno 50 podru\xc5\xbenic na Bavarskem, v Avstriji in v Porenju._NEWLINE_Cerkev svetega Michaela je bila zgrajena med letoma 1735-1751, po naro\xc4\x8dilu volilnega kneza in nad\xc5\xa1kofa iz K\xc3\xb6lna Clemensa Augusta I., sina Maksa Emanuela Bavarskega, v svojem Hofmark Berg am Laim v bli\xc5\xbeini M\xc3\xbcnchna. Morala bi slu\xc5\xbeiti kot hi\xc5\xa1na cerkev Michaelovega reda in bratov\xc5\xa1\xc4\x8dine svetega Mihaela, kot tudi dvorna cerkev. Odgovoren za gradnjo je bil arhitekt in stavbenik Johann Michael Fischer, ki je prevladal pred m\xc3\xbcnchenskim dvornim arhitektom Philippom Jakobom K\xc3\xb6glspergerjem. To je edina Fischerjeva cerkev, ki je bila bogato okra\xc5\xa1en v slogu rokokoja z elementi rocaille, morda je to posledica Fran\xc3\xa7ois de Cuvilli\xc3\xa9s starej\xc5\xa1ega, ki je delal kot gradbeni in\xc5\xa1pektor v tej stavbi._NEWLINE_Med letoma 1743-1744 je dvorni \xc5\xa1tukater in slikar Johann Baptist Zimmermann izvedel stropne poslikave in \xc5\xa1tukature. Prav tako je znano, da je oltar s podobo nadangela Mihaela delo Johanna Andreasa Wolffa in rezbarije delo Ignaza Guntherja in Johanna Baptista Strauba. Omembe vredna je na tri dele razdeljeno osrednje obmo\xc4\x8dje: prvi del slu\xc5\xbei bratov\xc5\xa1\xc4\x8dini, v prezbiterij, ki je bil rezerviran za kneza in vite\xc5\xa1ki red in v oltarni prostor.\n_START_SECTION_\nDrugi dogodki\n_START_PARAGRAPH_\nLeta 1801 je Berg am Laim, po ukinitvi volilnega kneza, pre\xc5\xa1el na Bavarsko, dvorna cerkev pa je postala \xc5\xbeupnijska cerkev. V \xc4\x8dasu sekularizacije leta 1802 je bil zapu\xc5\xa1\xc4\x8den hospic. Bratov\xc5\xa1\xc4\x8dina in red sta ostala. Leta 1913 je bil Berg am Laim vklju\xc4\x8den v M\xc3\xbcnchen. Red svetega Mihaela je bil leta 1837 spremenjen v red za zasluge in kon\xc4\x8dno ukinjen skupaj z revolucijo 1918. Bratov\xc5\xa1\xc4\x8dina je \xc5\xa1e danes pod vodstvom \xc5\xbeupnika svetega Mihaela._NEWLINE_Med drugo svetovno vojno je bila cerkev 30. aprila 1945 mo\xc4\x8dno po\xc5\xa1kodovana zaradi artilerijskega napada. Na pribli\xc5\xbeujo\xc4\x8de se \xc4\x8dete ameri\xc5\xa1ke vojske je streljala protiletalska obramba v jugovzhodnem parku. Ameri\xc4\x8dani so prav tako streljali. Ena od granat je padla v cerkev skozi severno okno v koru in padla za oltar, se odbila od stene apside, prebodla oltar in eksplodirala na tleh. Rezultat je bil velik eksplozijski lijak, desna stran oltarja in oltarna slika sta bila uni\xc4\x8dena. Stene in stropi (vklju\xc4\x8dno s sliko in freskami) cerkve in zakristije so bili po\xc5\xa1kodovani zaradi drobcev \xc5\xa1rapnelov. Dan po tem so preiskali ru\xc5\xa1evine in zavarovali dele oltarja in oltarne plo\xc5\xa1\xc4\x8de. _NEWLINE_Prva obse\xc5\xbena obnova cerkve je potekala v letih od 1978 do 1982. Zaradi nadaljnje za\xc5\xa1\xc4\x8dite poteka obnova ob\xc4\x8dasno tudi sedaj.\n_START_SECTION_\nOrgle\n_START_PARAGRAPH_\nOrgle v svetem Mihaelu so leta 1996, zgradil jih je Hubert Sandtner (Dillingen an der Donau). Instrument s tremi manuali in pedalom ima 46 registrov. So mehanske, register se upravlja elektri\xc4\x8dno.'